Sú dva mocné fenomény, ktoré sa vo svete rozvíjajú:
vzostup globálneho otepľovania
a vzostup žien a dievčat.
Spojitosť medzi nimi sa často prehliada,
ale rovnoprávnosť pohlaví je kľúčová odpoveď na výzvy našej planéty.
Dovoľte mi to vysvetliť.
Posledných pár rokov
som pracovala na projekte s názvom Project Drawdown.
Náš tím zbieral múdrosť ľudstva týkajúcu sa riešení,
ako v atmosfére znížiť množstvo emisiií, ktoré na seba viažu teplo a menia klímu,
riešenia, ktoré nie sú „raz, možno, ak budeme mať šťastie“,
ale 80 najlepších riešení a technológií,
ktoré máme už teraz poruke:
čistá, obnoviteľná energia vrátane solárnej a veternej;
zelené budovy, nové aj prestavané;
efektívna preprava od Brazílie po Čínu;
prosperujúce ekosystémy vďaka ochrane a znovuzavedeniu druhov;
zníženie množstva odpadu a znovuobjavenie jeho hodnoty;
pestovanie potravín spôsobmi, ktoré regenerujú pôdu;
úprava stravy z množstva mäsa na viac rastlín
a rovnosť pre ženy a dievčatá.
Pohlavie a klíma sú nerozlučne prepojené.
Zníženie emisií záleží na vzostupe.
Najprv trocha kontextu.
Sme v situácii núdze, krutosti a rozsahu,
akej ľudstvo nikdy predtým nemuselo čeliť.
Zatiaľ sa naša reakcia na adekvátnu, ani zďaleka nepodobala.
Ale to už viete.
Našepkáva vám to intuícia,
cítite to v kostiach.
Všetci sme súčasťou živých systémov planéty,
sme prepletení s takmer 7,7 miliardami ľudských bytostí
a 1,8 miliónom známych druhov.
Cítime spojenia medzi nami.
Cítime, v čom je chyba,
a poslednú príležitosť to napraviť.
Táto Zem, náš domov,
nám hovorí, že musíme prísť na lepší spôsob života, a to rýchlo.
Podľa mojej skúsenosti, mať oči otvorené
znamená mať každý deň zlomené srdce.
Je to smútok, o ktorom hovorím zriedka,
hoci moja práca vzýva hlas srdca.
Pripomínam si, že srdce sa môže buď zlomiť, alebo otvoriť dokorán,
Otvorené srdce je prebudené, živé a vyzýva na konanie.
Je regeneratívne, ako príroda,
berie si späť zničenú zem, znovu vyrastie.
Život sa neúprosne ženie k ďalšiemu životu,
k liečeniu,
k celistvosti.
To je základná pravda ekológie.
A my, my všetci,
sme životná sila.
Primárnym spojením medzi ženami, dievčatami a otepľujúcou sa planétou
nie je život, ale smrť.
Rastie povedomie o tom, že zmena klímy najviac postihuje ženy a dievčatá,
vzhľadom na ich nechránenosť.
Existuje u nich väčšie riziko vyčlenenia,
je vyššia šanca, že budú zabité alebo zranené počas prírodnej katastrofy.
Dlhšie sucho môže urýchliť detské manželstvá,
pretože rodiny sa vysporadúvajú s nedostatkom.
Záplavy môžu vynútiť prostitúciu ako posledné riešenie,
keď sa ženy snažia nejako uživiť.
Tento zoznam je dlhý a stále rastie.
Tento vývoj je najakútnejší v podmienkach chudoby,
od New Orleans po Nairobi.
Pričasto sa príbeh končí tu.
Ale dnes nie.
Na povrch sa prediera ďalšia povzbudivá pravda.
Ak sa nám podarí upriamiť pozornosť na rovnoprávnosť pohlaví,
získame pozornosť aj pre riešenie globálneho otepľovania.
Toto spojenie sa vynára v troch kľúčových oblastiach,
troch oblastiach, v ktorých vieme zabezpečiť práva žien a dievčat,
podporiť odolnosť
a zároveň znížiť emisie.
Na svete sú hlavnými pestovateľmi ženy.
V krajinách s nízkym príjmom produkujú 60 – 80 % potravín,
často pracujú na menej ako piatich akroch.
Toto je význam termínu „malý roľník“.
V porovnaní s mužmi majú drobné roľníčky horší prístup k zdrojom
vrátane práv na pôdu,
pôžičiek a kapitálu, školenia,
nástrojov a technológie.
Pôdu obrábajú rovnako schopne a efektívne ako muži,
ale táto dobre zdokumentovaná nerovnosť v zdrojoch a právach
znamená, že ženy produkujú menej potravín na rovnakej rozlohe.
Prekleňme tieto priepasti
a výnosy z fariem stúpnu o 20 – 30 %.
To znamená o 20 – 30 % viac potravín z rovnakej záhrady či poľa.
Vplyv na hlad, zdravie, príjem domácnosti –
ten je zjavný.
Pozrime sa na ich súvislosť s klímou.
My ľudia potrebujeme pôdu, aby sme si vyrobili potraviny.
Nanešťastie, často sa kvôli tomu vyrubujú lesy,
čo spôsobuje emisie z deforestácie.
Ale ak existujúce farmy poskytujú dosť potravy,
je menej pravdepodobné, že sa budú ničiť lesy.
Takže je tu dominový efekt.
Podporme drobné roľníčky,
získajme vyššie výnosy,
zabráňme odlesňovaniu
a ochráňme životodarnú silu lesov.
Projekt Drawdown odhaduje, že riešenie nerovnosti v poľnohospodárstve
by medzi dneškom a rokom 2050 mohlo zabrániť úniku 2 miliárd ton emisií.
To je porovnateľné s globálnym vplyvom recyklovania v domácnostiach.
Vyriešenie tejto nerovnosti tiež môže ženám pomôcť vysporiadať sa
s výzvami pestovania potravy,
keď sa zmení klíma.
V obrábaní pôdy je životná sila.
Naposledy sa zistilo,
že 130 miliónom dievčat sa stále odopiera základné právo chodiť do školy.
Priepasti sú najväčšie pri navštevovaní stredných škôl.
Priveľa dievčatám chýba hlavný základ do života.
Vzdelanie znamená lepšie zdravie žien a ich detí,
väčšiu finančnú stabilitu,
väčšie zastúpenie doma a v spoločnosti,
viac schopností na riadenie sveta v meniacej sa klíme.
Vzdelanie môže znamenať možnosti, prispôsobivosť, silu.
Môže tiež znamenať aj nižšie emisie.
Z mnohých dôvodov,
keď chodíme do školy viac rokov,
zvyčajne si volíme neskôr vstúpiť do manželstva
a mať menej detí.
Takže sú naše rodiny menšie.
To, čo sa deje na úrovni jednotlivca, sa časom po celom svete znásobuje.
Právo chodiť do školy má postupne vplyv na to,
koľko ľudských bytostí žije na tejto planéte,
a vplýva na živé systémy.
Ale nie preto by sa dievčatá mali vzdelávať.
To je len jeden užitočný výsledok.
Vzdelanie je jednou stranou mince.
Druhou je plánovanie rodiny:
prístup k dobrovoľnej kvalitnej zdravotnej starostlivosti pri rozmnožovaní.
Mať deti, lebo chcem, a nie náhodou,
je otázka samostatnosti a postavenia.
A predsa je v USA
45 % tehotenstiev neplánovaných.
214 miliónov žien v krajinách s nízkym príjmom
tvrdí, že sa chcú rozhodnúť, či a kedy otehotnejú,
ale nepoužívajú antikoncepciu.
Počúvať, aké majú ženy potreby,
riešiť ich,
podporiť rovnoprávnosť a životnú úroveň:
toto musia byť ciele plánovania rodiny, bodka.
Obmedzenie rastu našej ľudskej populácie
je len vedľajší efekt, hoci je významný.
Mohlo by to dramaticky znížiť spotrebu jedla, dopravy, elektriny,
potrebu budov, tovarov a všetkého ostatného,
čím by sa znížili emisie.
Prekleňme priepasť v prístupe k vzdelaniu a plánovaniu rodiny,
a do polovice storočia možno zistíme, že na planéte je o miliardu menej ľudí,
než keby sme nič neurobili.
Podľa Projektu Drawdown
by o miliardu menej ľudí znamenalo,
že by sme mohli zabrániť takmer 120 miliardám ton emisií.
Na takej úrovni vplyvu
je rovnoprávnosť pohlaví prvým riešením, ako obnoviť klímu vhodnú pre život.
Na takej úrovni vplyvu
má rovnoprávnosť rovnakú moc ako veterné turbíny,
solárne panely a lesy.
V učení sa je životná sila
a životná sila je aj v možnosti voľby.
Poviem to jasne:
neznamená to, že ženy a dievčatá sú zodpovedné za napravenie všetkého.
(smiech)
Hoci pravdepodobne budeme.
(smiech)
(potlesk)
Rovnoprávnosť pre ženy v obrábaní pôdy, vzdelaní a plánovaní rodiny:
toto sú riešenia v rámci systému zníženia.
Spoločne tvoria detailný program možností.
A rozvediem to ešte podrobnejšie:
populáciu nemôžeme vnímať oddelene od produkcie a spotreby.
Niektoré segmenty ľudskej rodiny spôsobujú exponenciálne vyššie škody,
kým iné trpia obrovskou nespravodlivosťou.
Tie najbežnejšie:
najväčšiu zodpovednosť nesieme my.
My môžeme urobiť najviac.
Spojenie medzi pohlavím a klímou siaha za hranice negatívnych vplyvov
a mocné riešenia.
Ženy sú dôležité hlasy a činitelia pri zmene na tejto planéte,
a predsa pri povestnom stole často chýbajú alebo sa im odmieta účasť.
Keď hovoríme, pričasto nás ignorujú alebo umlčiavajú.
Často sme odstrkované,
keď sa predkladajú plány alebo sa investuje.
Podľa jednej analýzy
ide len 0,2 % filantropických dotácií
špeciálne na ženy a životné prostredie,
čo je globálne len 110 miliónov dolárov,
suma, akú minulý rok nejaký muž zaplatil za jedinú maľbu Basquiata.
Tento vývoj nie je len nespravodlivý, ale nás predurčuje na zlyhanie.
Aby sme rýchlo a radikálne prestavili spoločnosť,
potrebujeme každé riešenie a každého riešiteľa,
každú myseľ,
každý kúsok srdca,
každý pár rúk.
Často túžime po rýchlej výzve na čin,
ale táto výzva si vyžaduje viac ako zoznam faktov
a kontrolný zoznam.
Musíme fungovať skôr ako ekosystém,
nájsť silu v našej diverzite.
Vy viete, aké máte superschopnosti.
Viete učiť, obrábať pôdu, liečiť, tvoriť, agitovať, uchovávať múdrosť.
Ako by ste mohli spojiť ruky tam, kde ste,
a pretlačiť vpred riešenia?
Je jedna úloha, ktorú žiadam, aby ste hrali všetci:
úloha šíriteľa správy.
Toto je čas veľkého prebúdzania.
Musíme prelomiť ticho o stave našej planéty;
pohnúť sa za hranice vytvorených debát o klimatológii;
deliť sa o riešenia;
hovoriť pravdu s otvoreným srdcom;
učiť, že aby sme riešili klimatické zmeny, musíme preniesť do praxe rovnosť pohlaví.
A tvárou v tvár zdanlivo nemožnej výzvy
sú ženy a dievčatá urputným zdrojom príležitosti.
Je úžasná vec byť nažive
vo chvíli, ktorá má takýto vplyv.
Táto Zem,
náš domov,
volá, aby sme nabrali odvahu,
pripomína, že sme v tom všetci spolu:
ženy, muži,
ľudia s rôznym pohlavím,
všetky bytosti.
Sme životnou silou,
jednou Zemou,
jednou príležitosťou.
Chopme sa jej.
Ďakujem.
(potlesk)